बजेटमा कतिपय सकारात्मक पक्षहरू पनि छन् । तर गतकालका अनुभवमाथि विचार गर्दा तिनीहरूका कार्यान्वयनबारे पूरै विश्वास गर्न सकिने अवस्था छैन । सरकारका भ्रष्ट, नोकरशाही स्वरूप तथा सत्तारूढ राजनैतिक शक्तिहरूको गैर जिम्मेवार दृष्टिकोणका कारणले अहिले पनि बजेटका सकारात्मक पक्षहरू पूरै लागू हुने बारेमा पनि शङ्का देखिन्छ । त्यसैले हाम्रो पार्टीले व्यापक जनदवावद्वारा तिनीहरूका कार्यान्वयन गर्नुपर्ने तथा अन्य जनपक्षीय र प्रगतिशील मागहरू पूरा गराउन पनि व्यापक जनमत तयार पार्नु पर्ने आवश्यकतामा जोड दिन्छ ।
